मधेश में संघीयता के स्वरूप को भी विकास के साथ जोडना होगा। संघीयता हमें नाराबाजी के लिए नहीं और नाही मधेश के नाम पर स्वार्थ की राजनीति करने वाले नेताओं के भरण पोषण के लिए चाहिए बल्कि संघीयता हमें मधेश में विकास के लिए चाहिए। संघीयता होने पर ही स्थानीय निकाय मजबीत होगा और लोगों को विकास के किसी भी काम के लिए काठमाण्डू के भरोसे नहीं रहना पडेगा। विकास होगा तो शिक्षा स्तर भी सुधार होगा। शिक्षा होने पर हमें समावेशी की रट लगाने की जरूरत नहीं होगी क्योंकि हम खुद ही इतने सक्षम होंगे कि हम जो चाहे वह नौकरी हासिल कर सकते हैं। संघीयता होने पर ही हमें सभी क्षेत्रों में अवसर मिलेंगे। हमारी अपनी सुरक्षाबल होंगी। हमारी अपनी स्थानीय शासन होगी। गांव गांव तक विकास के कार्याें का संजाल फैलेगा।